Венеты (кельты)

Венеты ()  — старажытнае кельцкае насельніцтва Арморыкі, адзін з гальскіх народаў. 

Гісторыя
Венеты ўзгадваліся рымлянамі як адзін з народаў Галіі, што насяляў поўдзень сучаснай Брэтані. Яны актыўна займаліся мараходствам, гандлявалі з брытамі і жыхарамі Іберыі. У 57 г. да н. э. венеты былі падпарадкаваны Цэзарам. У 56 г. да н. э. венеты паўсталі і захапілі ў палон некалькі рымлян. Цэзар распачаў супраць іх ваенную кампанію, якая суправаджалася аблогай прыморскіх крэпасцяў. Для канчатковай перамогі рымляне былі вымушаны знішчыць ваенны флот галаў. Значная частка венетаў загінула або трапіла ў палон. 

У IV - V стст. рэшткі венетаў былі асіміляваны брытамі і такім чынам сталі продкамі сучасных паўднёвых брэтонцаў.

Старажытны географ і гісторык Страбон лічыў венетаў Арморыкі сваякамі венетаў Адрыятыкі Страбон, Кніга 12:III:8, III:25, аднак яго гіпотэза не падцвярджаецца сучаснымі даследаваннямі.

Тапаніміка
Ад наймення венетаў паходзіць назва горада Вен () у Францыі.

 Спасылкі 
 Gaul’s Realm of Armorica
 Kings of the Bretons (Vannetais / Britanni / Brittany)

Катэгорыя:Кельцкія плямёны
Катэгорыя:Дагістарычная Францыя
Катэгорыя:Старажытныя народы
Катэгорыя:Зніклыя народы Еўропы
Катэгорыя:Плямёны Галіі